Wielerkenner 2020: algemeen topic - De Voetbalkantine - Voetbalforum
Last edited by Friesland; 4 weeks ago.
Originally posted by Friesland View Post Lees aan tafel | Leon von Moltke se blog
« TT Cloete
Koffers en kofferdamme »
Lees aan tafel
12/04/2011 deur leonvonmoltke
Ek dink gister daaraan dat ek nog in die laerskool was toe my ma my verbied het om aan tafel te lees. Nie net boeke en tydskrifte nie, ook die konfyt- en tamatiesousbottels en die speserye wat op die tafel staan!
Ek is seker maar net lief vir lees!
My grootste vrees van die Kindle/ipad era en elektroniese boeke is dat ons op die ou end met NIKS kan opeindig nie, dat hulle eendag ons argeologiese opgraafsels net so sal kyk en wonder wat was fout met ons?
Posted in Uncategorized | Tagged boeke, lees, Leon von Moltke | 27 Kommentaar
op 12/04/2011 at 7:35 vm | Antwoord Cindy
“op die ou en*d*” ?
op 12/04/2011 at 7:41 vm | Antwoord leonvonmoltke
oeps, yes, fixed! Thanks
op 12/04/2011 at 7:44 vm theonlycin
Just can’t help myself ;p
op 12/04/2011 at 7:54 vm | Antwoord toortsie
Ja, jy noem nou iets waaraan niemand nog gedink het nie. Kyk hoe maklik word iets uitgevee met die druk van ‘n knoppie. Gebruikersmentaliteit. As ek ‘n ding klaar gelees/gekyk/gefliek/ wat ook al het, delete ek dit!
en wat is lekkerder as om in ‘n boek te blaai, en as dit nodig is, nog ‘n aantekening te maak of te onderstreep?
op 12/04/2011 at 5:39 nm | Antwoord leonvonmoltke
Ek is hopeloos te heilig op meeste van my boeke om daarin te skryf Toortsie 🙂
op 14/04/2011 at 9:11 vm toortsie
Ek is weer te ROF wat dit aanbetref! (die potlood help my seker konsentreer???)
Jare gelede toe die 3-kamer parlement net ingestel is, vlieg vriende van ons vanaf Durban Kaapstad toe. Langs hom sit een van die nuwe parlementslede, besig om die koerant te lees. Soos hy vorder, trek hy dood…..
op 12/04/2011 at 7:55 vm | Antwoord emma
Ek het gister die wonderlikeste boek in my hande gehou. Mabalel van Marais “Fasimilee van die Digter se oorspronklike manuskrip” 🙂 In my huis sal boeke NOOIT sterf nie…
Jy is regtig bevoorreg!
op 12/04/2011 at 8:16 vm | Antwoord demoerin
Daar is niks lekkerder as om met ‘n regte egte boek te ontspan nie. Kindle en iPad kan gaan doppies blaas. Mens moet nie net ‘n liefde vir lees in kinders probeer aanwakker nie, maar ook ‘n liefde vir boeke.
Daai laaste een is maar ‘n opdraende stryd moet woelige seuns 😉
op 14/04/2011 at 9:14 vm toortsie
Ek kon my een seun nooit sover kry om te lees nie. Tot hy sy honneurs in Landbou doen. Die Proff gee toe vir elkeen ‘n boek wat hulle moet gaan lees en ‘n klas daaroor aanbied. Hy raak aan die lees (ek vermoed hy was die enigste een watdit gedoen het). En elke keer gee die dosent net ‘n nuwe boek. Hy is nou VERSLAAF aan lees. So, as dit al is wat die jaar op universiteit vir hom beteken het, is dit heeltemal genoeg!
op 12/04/2011 at 8:24 vm | Antwoord terugblik
En net so lekker is om ’n boek uit een van jou boekrakke te haal en weer te lees. Dan word die herlees ’n nuwe ervaring waar die boek se storie ook verstrengel raak met jou eie herinneringe.
op 12/04/2011 at 5:40 nm | Antwoord leonvonmoltke
Ja, dis altyd moeilik om ‘n balans tussen nuut en oud te vind!
op 12/04/2011 at 8:46 vm | Antwoord Xena Phoenix
Ek wonder of daar iets van die aarde gaan oor wees vir toekomstige geslagte om te gaan krap.
Ek ook partymaal.
op 12/04/2011 at 10:05 vm | Antwoord Kerneels
Nee wat. Ek het oorweeg, weer oorweeg, en toe besluit dat die plastiek omhulsel van die Ipad voel net nie dieselfde as die omslag van ‘n boek nie. Die reuk is nie dieselfde nie. Niks daaromtrent is dieselfde nie. Gaan jy jou Ipad vir iemand leen omdat daar iets is wat jy graag wou deel? Nee wat. Goeie ou boeke…
PS. Ek dog dis net ek wat die plakkers op produkte lees aan tafel, toilet, bad, selfs in die ry by die winkel.
op 12/04/2011 at 3:18 nm | Antwoord Son
Jy is nie alleen nie, nee. Ek lees ook oral en het altyd raas gekry omdat ek in die bewegende motor gelees het, sou glo my oe swak maak. Wel, ek dra kontaklense, want ek kan nie ver sien nie, maar ek glo te min dit het iets met lees in die motor te doen 🙂
Dis nou vir plekke soos in rye by winkels, waar eBoeke die ding doen 😉
op 12/04/2011 at 5:41 nm leonvonmoltke
Ek dink ook daar is ‘n plek vir eboeke, net nie ‘n enigste plek hoop ek nie.
op 12/04/2011 at 10:14 vm | Antwoord Krokodil
Dit voel vir my of mens met ‘n ander vlak van waarneming en bewussyn lees as jy op papier lees as wat die geval op ‘n skerm is. Mens mis daardie omringende goed wat sommige tekste in hulle het.
op 12/04/2011 at 5:42 nm | Antwoord leonvonmoltke
Ja, alhoewel aan die anderkant kan mens seker weer teen minder koste meer byvoeg in ‘n elektroniese formaat.
op 12/04/2011 at 10:51 vm | Antwoord Krokodil
Miskien is dit maar net omdat ons op papier leer lees het wat dit soos ‘n meer volledige ervaring voel. Dalk is dit anders met generasies wat oorwegend op skerms lees. Tog kan mens nie help om te wonder of die skerms hulle nie van daardie wyer leeservaring ontneem nie en dat hulle dalk nie eers daarvan bewus sal wees nie, omdat hulle nie die papier-alternatief ervaar het nie.
op 12/04/2011 at 1:54 nm | Antwoord Prinses
Ek is beslis ook een vir ‘n boek in die hand. hy kan ook nie ‘n kortsluiting maak en jou skok as jy in die bad lees of dalk met die boek in die hand aan die slaap raak nie.
Of nog erger, met die boek in die hand in die bad aan die slaap raak! 😉
op 12/04/2011 at 3:15 nm | Antwoord Son
Ek het ook eBoeke lees ontdek, maar ek het nog steeds ‘n hele boekrak vol boeke, geleesdes en nog ongeleesdes. Vir my is dit gemaklik om ‘n eBoek te lees “on-the-go” en ‘n regte boek as ek by die huis is. Ek sal nog steeds boeke koop, want die reuk van ‘n nuwe boek sal my altyd bekoor.
Ek glo regte leesverslaafdes sal ALTYD regte boeke ook he. Nes Afrikaans, sal die gedrukte boek nie sommer uitsterf nie 🙂
op 12/04/2011 at 5:43 nm | Antwoord leonvonmoltke
Ek kyk nog eers bietjie die kat uit die boom uit en wag tot hulle goedkoper raak, soos ek seker is hulle sal.
op 12/04/2011 at 7:16 nm | Antwoord PlaasJuppie
Ek het begin pryse inwin vir die ekstra boekrak(ke) om al die hawelose boeke in die huis in te bêre, en toe lyk die prys van die eboek bedryfie skielik glad nie meer so buitensporig nie.
Ek glo eboeke is die beste van albei wêrelde, synde dat dit oorwegend goedkoper is kan ons nou al die “gewone” storieboeke in elektroniese formaat aanskaf en met die besparing is daar ‘n ietsie ekstra om daardie regtig spesiale boek van regte egte papier mee te koop.
op 12/04/2011 at 8:04 nm | Antwoord karen
het self rakke vol boeke (wat nou almal moet saam trek!), maar kan op ‘n manier nie ophou dink aan die bome en die papierverwerking, chemikalieë ens. ens., en wonder of dit dalk juis nie goed is as ons afdruk op aarde bietjie minder was nie?
ons sal eboeke gewoond raak, soos alles in die lewe.
(sure, die skaars minerale wat in die elektronika van goed soos kindle en wat nog gebruik word … mens kan nie wen nie!)